Krautrock

Krautrock (nomita ankaŭ kosmische Musik,  aŭ kosma muziko) estas ampleksa ĝenro de eksperimenta rok-muziko kiu disvolviĝis en Okcidenta Germanio fine de la 1960-aj jaroj kaj komence de la 1970-aj jaroj inter bandoj kiuj miksis elementojn de psikedela rok-muziko, elektronika muziko, kaj de variaj avangardaj influoj.Harrison, Imogen. "'Electricity' – The Influence Of Krautrock On The UK's Next Generation". Shindig!. Alirita la 25an de oktobro 2019. Tiuj artistoj ege distancis sin el la influoj de bluso kaj el la kantostrukturo de la tradicia angl-usona rok-muziko,Stubbs, David (Januaro 2007). "Invisible Jukebox: Faust". The Wire (275). p. 18. anstataŭ uzi hipnotajn ritmojn, teknikojn de elektroakustika muziko kaj fruajn sintezilojn.Anon (n.d.). "Kraut Rock". AllMusic. Alirita la 25an de oktobro 2019. Menciindaj grupoj asociataj kun la etikedo de "krautrock" estas Neu!, Can, Faust, Kraftwerk, Cluster, Ash Ra Tempel, Popol Vuh, Amon Düül II, Tangerine Dream, kaj Harmonia.Reynolds, Simon (Julio 1996). "Krautrock". Melody Maker.

La termino "krautrock" estis stampita de britaj primuzikaj ĵurnalistoj komence de la 1970-aj jaroj kiel humura ombreletikedo por la diversaj germanaj stiloj de moderna muziko,Segal, David. "What is it? Krautrock". XLR8R. Alirita la 25an de oktobro 2019. kvankam multaj el la tiel etikeditaj artistoj tute malaprobis la preskaŭ insultan terminon.Seabrook, Thomas Jerome (2008). Bowie in Berlin: A New Career in a New Town. Jawbone Press. p. 85. Alirita la 25an de oktobro 2019. La movado parte naskiĝis el la studentaj movadoj de 1968, kiam la germana junularo serĉis unikan kontraŭkulturan identecon kaj sopiris pri populara muziko distinga el la usona pop-muziko kaj el la tradicia germana muziko. Tiu periodo kontribuis al la disvolvigo de la etosmuziko kaj de tekno-muziko, kaj influis postajn ĝenrojn kiel postpunko, novepoka muziko, kaj post-roko.

 Notoj 

Kategorio:Elektronika roko
Kategorio:Ĝenroj de elektronika muziko
Kategorio:Rokmuzikaj ĝenroj
Kategorio:Aperis en 1970-1979‎